Aros Se Ope Dag Lok Rekordtal Besoekers - Joy! Digital
Afrikaanse Nuus Aros Se Ope Dag Lok Rekordtal Besoekers
Stephné du Toit (bemarkingsbestuurder by Aros) vermeld dat ongeveer 700 mense Aros op 13 Mei besoek het, waarvan 240 voornemende studente is. Besoekers kom hierdie jaar van ŉ veel groter verspreidingsgebied as vorige jare. Van so ver as Sannieshof tot Swaziland, Welkom tot Witrivier, Swartruggens, Parys, Mokopane (Potgietersrus) en Polokwane (Pietersburg) het voornemende studente nuuskierig kom loer. “Besoekers is op ŉ toer deur die huidige kampus geneem en het geleentheid gekry om iets van die vriendelike atmosfeer van die Aros-kampus op ŉ normale klasdag te beleef,” verduidelik Du Toit. “Hul kon sien hoe die dosente klasgee, die studente sosialiseer en ook hoe die biblioteek lyk, waarby ons hoop die studente baie gereeld sal uitkom.”
“Die sukses wat hier beleef word kan nie net beperk word tot die harde werk van mense nie, maar ons wil dit bo alles toeskryf aan die seën van die Here.
Die Here is regtig goed vir Aros in ŉ tyd waar die hoër onderwys omgewing in Suid-Afrika toenemend uitdagend word,” het Du Toit bygevoeg. Diegene wat die geleentheid misgeloop het, kan later vanjaar nog ŉ opedag bywoon. Hou gerus Aros se Facebookblad
(https://www.facebook.com/arosonnies/ ) dop vir meer inligting hieroor. Doen aansoek op Aros se aanlyn platform (http://aansoek.myaros.net/ )
Besoek gerus Aros se webblad om meer uit te vind oor Aros se Christelike karakter en die verskeie programme in onderwys wat hier aangebied word. (https://www.aros.ac.za/ )